Държавен вестник, бр. 24, 2021 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  24
МИНИСТЕРСТВА И ДРУГИ ВЕДОМСТВА
МИНИСТЕРСТВО 
НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА
МЕЖДУНАРОДЕН КОДЕКС
за прилагане на процедури за пожарни изпитания, 2010 г. (FTP Code 2010)
(приет с Резолюция MSC.307(88) на Комитета по морска безопасност на Международната морска 
организация на 3 декември 2010 г. В сила за Република България от 1 юли 2012 г.)
КОМИТЕТЪТ ПО МОРСКА БЕЗОПАСНОСТ, 
КАТО ПРИПОМНЯ член 28, буква (b) от Конвенцията за Международната морска 
организация относно функциите на Комитета, 
КАТО ВЗЕ ПРЕДВИД Международния Кодекс за относно методи за извършване на 
тестове за огнеупорност (FTP Кодекс) и глава II - 2 от Международната Конвенция за 
безопасност на човешкия живот на море (SOLAS), 1974 г. и измененията към нея, наричана 
по-долу „Конвенцията“, която направи FTP Кодекса задължителен съгласно Конвенцията, 
КАТО ВЗЕ ПРЕДВИД СЪЩО Резолюция MSC.57 (67), с която Комитетът прие 
изменения на глава II - 2 от Конвенцията за задължително прилагане на разпоредбите на 
Международния Кодекс относно методи за извършване на тестове за огнеупорност (FTP 
Кодекс) съгласно Конвенцията за корабите, построени на или след 1 юли 1998 г., 
КАТО ВЗЕ ПРЕДВИД ОСВЕН ТОВА резолюция MSC.97 (73), с която приема 
Международния Кодекс за безопасност при високоскоростните съдове от 2000 г. (HSC 
Кодекс 2000 г.), предвиждащ прилагането на процедури за пожарни изпитания на 
материали, използвани в строителството на високоскоростни плавателни съдове, за които 
се прилага този Кодекс, в съответствие с FTP Кодекса, 
КАТО ПРИЗНАВА, че непрекъснатото разработване на материали за използване в 
строителството на кораби и подобряването на стандартите за морска безопасност след 
приемането на FTP Кодекса наложиха преразглеждане на разпоредбите на процедурите за 
пожарни изпитания, за да се поддържа най-високо практическо ниво на безопасност, 
КАТО ВЗЕ ПРЕДВИД на осемдесет и осмата си сесия проекта на FTP Кодекса 
2010г., разработен след цялостно преразглеждане на FTP Кодекса, 
1. 
ПРИЕМА Международния Кодекс за прилагане на процедурите за пожарни 
изпитания, 2010 г. (FTP Кодекс 2010 г.), чийто текст се съдържа в Приложението към тази 
резолюция. 
2. 
ПРИКАНВА договарящите правителства към Конвенцията да отбележат, че 
FTP Кодексът 2010 г. ще влезе в сила на 1 юли 2012 г. след влизането в сила на свързаните 
с него изменения на глава II - 2 от Конвенцията. 
3. 
ОТБЕЛЯЗВА, че съгласно измененията на глава II - 2 от Конвенцията 
измененията на FTP Кодекса 2010 г. се приемат, въвеждат в сила и пораждат действие в 
съответствие с разпоредбите на член VIII от Конвенцията относно процедурата за 
изменение, приложима към Приложението към Конвенцията, различно от глава I. 
4. 
ИЗИСКВА от Генералния секретар на Организацията да предаде заверени 
копия от тази резолюция и текста на FTP Кодекса 2010 г., съдържащ се в Приложението, на 
всички договарящи правителства към Конвенцията. 
5. 
ОСВЕН ТОВА ИЗИСКВА от Генералния секретар на Организацията да 
предаде копия от тази резолюция и текста на Кодекса, съдържащ се в Приложението, на 
всички членове на Организацията, които не са договарящи правителства по Конвенцията 
SOLAS.